ระเบียบคณะกรรมการตุลาการศาลยุติธรรมระเบียบคณะกรรมการตุลาการศาลยุติธรรมว่าด้วยการกำหนดเหตุจำเป็นอื่นอันมิอาจก้าวล่วงได้ในการสั่งให้ข้าราชการตุลาการไปช่วยทำงานชั่วคราวพ.ศ. ๒๕๕๐ โดยที่เป็นการสมควรให้มีระเบียบคณะกรรมการตุลาการศาลยุติธรรมว่าด้วยการกำหนดเหตุจำเป็นอื่นอันมิอาจก้าวล่วงได้ในการสั่งให้ข้าราชการตุลาการไปช่วยทำงานชั่วคราวอาศัยอำนาจตามความในมาตรา๒๑ วรรคสอง แห่งพระราชบัญญัติระเบียบข้าราชการฝ่ายตุลาการศาลยุติธรรม พ.ศ. ๒๕๔๓ซึ่งแก้ไขเพิ่มเติมโดยพระราชบัญญัติระเบียบข้าราชการฝ่ายตุลาการศาลยุติธรรม(ฉบับที่ ๓) พ.ศ. ๒๕๕๐ คณะกรรมการตุลาการศาลยุติธรรมออกระเบียบไว้ ดังต่อไปนี้ข้อ ๑ ระเบียบนี้เรียกว่า ระเบียบคณะกรรมการตุลาการศาลยุติธรรมว่าด้วยการกำหนดเหตุจำเป็นอื่นอันมิอาจก้าวล่วงได้ในการสั่งให้ข้าราชการตุลาการไปช่วยทำงานชั่วคราวพ.ศ. ๒๕๕๐ข้อ ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ เหตุจำเป็นอื่นอันมิอาจก้าวล่วงได้ในการสั่งให้ข้าราชการตุลาการไปช่วยทำงานชั่วคราวตามมาตรา ๒๑ วรรคสอง มีดังนี้(๑)การเปิดทำการศาลใหม่ที่ต้องสั่งให้ข้าราชการตุลาการไปปฏิบัติหน้าที่เป็นการชั่วคราว(๒)การเปลี่ยนแปลงเขตอำนาจศาลหรือการยกฐานะศาลซึ่งทำให้จำนวนข้าราชการตุลาการในศาลนั้นไม่เพียงพอต่อการปฏิบัติหน้าที่(๓)การไปช่วยทำงานชั่วคราวตามตำแหน่งที่คณะกรรมการตุลาการศาลยุติธรรมให้ความเห็นชอบในระหว่างนำความกราบบังคมทูลเพื่อทรงพระกรุณาโปรดเกล้าฯแต่งตั้งตามมาตรา ๑๙(๔)การที่ข้าราชการตุลาการต้องอยู่ปฏิบัติหน้าที่ในศาลนั้นจนกว่าจะพิจารณาพิพากษาคดีที่ตนเป็นองค์คณะแล้วเสร็จทั้งนี้ ตามที่ได้มีกฎหมายบัญญัติ(๕)การที่ผู้พิพากษาประจำศาลต้องไปปฏิบัติหน้าที่เพื่อพิจารณาพิพากษาคดีตามประกาศคณะกรรมการตุลาการศาลยุติธรรมเรื่อง หลักเกณฑ์และวิธีการประเมินผู้พิพากษาประจำศาลเพื่อแต่งตั้งให้ดำรงตำแหน่งผู้พิพากษาศาลชั้นต้น(๖)การที่ข้าราชการตุลาการในตำแหน่งที่เรียกชื่ออย่างอื่นตามประกาศคณะกรรมการตุลาการศาลยุติธรรมสมควรช่วยทำงานในตำแหน่งผู้พิพากษาในศาลด้วยอีกตำแหน่งหนึ่งเพื่อพิจารณาพิพากษาคดีในศาลเดียวกันนั้น(๗)การที่ตำแหน่งข้าราชการตุลาการว่างลงเนื่องจากข้าราชการตุลาการในศาลพ้นจากตำแหน่งตามมาตรา๓๒ ลาราชการมีกำหนดเกินกว่าสามเดือน ได้รับการเลื่อนตำแหน่งให้สูงขึ้น โยกย้ายไปดำรงตำแหน่งหรือไปช่วยราชการในศาลอื่น หรือเข้ารับการอบรมหลักสูตรที่คณะกรรมการบริหารศาลยุติธรรมกำหนดซึ่งต้องสั่งให้ข้าราชการตุลาการอื่นไปปฏิบัติหน้าที่เป็นการทดแทนก่อนจะมีการโยกย้ายแต่งตั้งประจำปีหรือเสร็จสิ้นการอบรมหลักสูตร แล้วแต่กรณี(๘)การที่ปริมาณคดีในศาลคงค้างสูงและเพื่อให้การพิจารณาพิพากษาคดีเสร็จไปโดยเร็วจึงต้องให้ข้าราชการตุลาการในศาลอื่นไปช่วยทำงานชั่วคราวในศาลนั้น(๙)การที่ข้าราชการตุลาการต้องไปช่วยทำงานชั่วคราวในศาลที่มีเขตอำนาจตลอดท้องที่ที่มีสถานการณ์ฉุกเฉิน(๑๐)การที่ประธานศาลฎีกาเห็นว่าหากจะให้ข้าราชการตุลาการผู้ใดปฏิบัติหน้าที่ในศาลที่ดำรงตำแหน่งต่อไปแล้วจะเป็นการเสียหายแก่การบริหารราชการศาลยุติธรรมสมควรให้ข้าราชการตุลาการผู้นั้นไปช่วยทำงานชั่วคราวในศาลอื่น(๑๑)การที่ผู้พิพากษาประจำสำนักงานศาลยุติธรรมไปปฏิบัติหน้าที่พิจารณาพิพากษาคดีในศาลใดศาลหนึ่ง(๑๒)การที่ศาลใดศาลหนึ่งมีจำนวนข้าราชการตุลาการซึ่งไม่รวมผู้พิพากษาหัวหน้าศาลปฏิบัติหน้าที่ไม่เกิน ๒ อัตราหากมีกรณีข้าราชการตุลาการลาหรือเดินทางไปราชการจะเกิดข้อขัดข้องในการปฏิบัติราชการจึงต้องสั่งให้ข้าราชการตุลาการศาลอื่นในจังหวัดเดียวกันนั้นช่วยทำงานชั่วคราวในศาลที่ขาดอัตรากำลังดังกล่าวด้วย อีกตำแหน่งหนึ่งข้อ ๔ ให้ประธานศาลฎีการักษาการตามระเบียบนี้ให้ไว้ ณ วันที่ ๑๙พฤศจิกายน พ.ศ. ๒๕๕๐วิรัช ลิ้มวิชัยประธานศาลฎีกาประธานกรรมการตุลาการศาลยุติธรรมวิมล/ผู้จัดทำ๒๕ มิถุนายน ๒๕๕๓นฤดล/ผู้ตรวจ๑๖ กุมภาพันธ์ ๒๕๕๔[๑] ราชกิจจานุเบกษาเล่ม ๑๒๔/ตอนที่ ๙๐ ก/หน้า ๑๐/๑๑ ธันวาคม ๒๕๕๐